b'\n_START_ARTICLE_\nComuna Gl\xc4\x83vile, V\xc3\xa2lcea\n_START_SECTION_\nA\xc8\x99ezarea geografic\xc4\x83\n_START_PARAGRAPH_\nComuna Gl\xc4\x83vile este a\xc8\x99ezat\xc4\x83 \xc3\xaen partea central-estic\xc4\x83 a jude\xc8\x9bului V\xc3\xa2lcea, pe traseul \xc8\x99oselei Rm. V\xc3\xa2lcea - \xc8\x98irineasa - Dr\xc4\x83g\xc4\x83\xc8\x99ani, printre dealuri acoperite de p\xc4\x83duri, livezi de pomi fructiferi \xc8\x99i p\xc4\x83\xc8\x99uni naturale._NEWLINE_\xc3\x8en cadrul marilor unit\xc4\x83\xc8\x9bi de relief ale \xc8\x9b\xc4\x83rii, teritoriul comunei Gl\xc4\x83vile face parte din podi\xc8\x99ul Getic, fiind situat \xc3\xaen partea de nord-est a Olteniei la vest de Olt._NEWLINE_Altitudinea medie a reliefului ce formeaz\xc4\x83 vatra satului din comun\xc4\x83 oscileaz\xc4\x83 \xc3\xaentre 300-400\xc2\xa0m._NEWLINE_Din punct de vedere climatic acast\xc4\x83 comun\xc4\x83 beneficiaz\xc4\x83 de un climat bl\xc3\xa2nd cu o medie anual\xc4\x83 a temperaturii \xc3\xaentre 15-18\xc2\xa0\xc2\xb0C,cu o durat\xc4\x83 anual\xc4\x83 de peste 2500 ore de str\xc4\x83lucire a soarelui,cu o medie anual\xc4\x83 a precipita\xc8\x9biilor de circa 800\xc2\xa0mm fiind o zon\xc4\x83 ferit\xc4\x83 de v\xc3\xa2nturi puternice,care are un climat s\xc4\x83n\xc4\x83tos \xc8\x99i propice vie\xc8\x9bii \xc8\x99i activit\xc4\x83\xc8\x9bii umane sub toate aspectele.\n_START_SECTION_\nHotarele\n_START_PARAGRAPH_\nCu toate localit\xc4\x83\xc8\x9biile din jur, comuna Gl\xc4\x83vile are numai hotare naturale marcate de cump\xc4\x83na apelor ce formeaz\xc4\x83 bazinul hidrografic al p\xc3\xa2r\xc3\xa2ului Pesceana. Astfel, la vest este culmea dealului numit Dealul St\xc4\x83ne\xc8\x99tilor \xc8\x99i o separ\xc4\x83 de comuna St\xc4\x83ne\xc8\x99ti; mai la sud se \xc3\xaenvecineaz\xc4\x83 cu comuna Gu\xc8\x99oeni \xc8\x99i este delimitat\xc4\x83 prin Dealul Teiului. La nord se \xc3\xaenvecineaz\xc4\x83 cu comunele Pesceana \xc8\x99i Scundu, delimitat\xc4\x83 de cea din urm\xc4\x83 prin culmea dealului numit Dealul Scundului, deal ce se prelunge\xc8\x99te p\xc3\xa2n\xc4\x83 \xc3\xaen partea de est, iar de aici \xc3\xaencolo hotarul \xc3\xaentre comuna Orle\xc8\x99ti \xc8\x99i Gl\xc4\x83vile \xc3\xael formeaz\xc4\x83 apa Verdea (Apa Verzii), apa este cea care formeaz\xc4\x83 hotarul \xc3\xaen partea de est \xc8\x99i cu comuna Sute\xc8\x99ti. \xc3\x8en partea de sud este hotar delimitat de ci\xc8\x99meaua \xc8\x98tubeu.\n_START_SECTION_\nVecinii\n_START_PARAGRAPH_\nComuna Gl\xc4\x83vile se \xc3\xaenvecineaz\xc4\x83 la sud cu comunele Sute\xc8\x99ti \xc8\x99i Am\xc4\x83r\xc4\x83\xc8\x99ti,la est cu comunele Scundu \xc8\x99i Orle\xc8\x99ti,la nord cu comunele Pesceana \xc8\x99i L\xc4\x83de\xc8\x99ti,iar \xc3\xaen partea de vest cu comunele St\xc4\x83ne\xc8\x99ti \xc8\x99i Gu\xc8\x99oeni.\n_START_SECTION_\nSuprafa\xc8\x9ba\n_START_PARAGRAPH_\n\xc3\x8en cadrul hotarelor \xc8\x99i limitelor teritoriale pe care le are comuna cu localit\xc4\x83\xc8\x9biile \xc3\xaenvecinate,are o suprafa\xc8\x9b\xc4\x83 de 50 km p\xc4\x83tra\xc8\x9bi._NEWLINE_Suprafa\xc8\x9ba real\xc4\x83 folosit\xc4\x83 de locuitorii comunei ca teren arabil,p\xc4\x83\xc8\x99uni,f\xc3\xa2ne\xc8\x9be,vii \xc8\x99i livezi neproductive este de 2739 ha,restul reprezint\xc4\x83 p\xc4\x83duri,dar apar\xc8\x9bin de RomSilva. Alte categorii de teren sunt de 2266 ha din care p\xc4\x83duri 1941 ha, drumuri 45 ha, ape 63 ha, terenuri nefolosite 5 ha \xc8\x99i zone construite circa 212 ha.\n_START_SECTION_\nStructura geologic\xc4\x83\n_START_PARAGRAPH_\nZona ce constituie suprafa\xc8\x9ba comunei Gl\xc4\x83vile \xc3\xaempreun\xc4\x83 cu suprafe\xc8\x9bele tuturor localit\xc4\x83\xc8\x9biilor din jur,din punct de vedere geologic face parte din podi\xc8\x99ul Getic._NEWLINE_Dealurile au luat na\xc8\x99tere pe fundul unei m\xc4\x83ri \xc3\xaen care depunerile sedimentare duse de r\xc3\xa2urile montane au format straturi orizontale sau u\xc8\x99or aplecate-la suprafa\xc8\x9b\xc4\x83 fiind alc\xc4\x83tuite din roci moi, cuaternare. \xc3\x8en unele puncte ca \xe2\x80\x9eLa Crucea lui Vijulie\xe2\x80\x9d sau \xe2\x80\x9eLa R\xc3\xa2p\xc4\x83\xe2\x80\x9d au avut loc alunec\xc4\x83ri de teren de tip surpare, ca uramare a alternan\xc8\x9bei rocilor: la baz\xc4\x83 \xe2\x80\x94 argile, marne, iar la suprafa\xc8\x9b\xc4\x83 pachete de straturi cu o rezisten\xc8\x9b\xc4\x83 ceva mai mare, care \xc3\xaen momentul antren\xc4\x83rii \xc3\xaen deplasare au cedat prin rupere(surpare) fiind subminat \xc3\xaen lateral versantul dealului. Aceste alunec\xc4\x83ri au imprimat reliefului un aspect dezordonat. Cauza acestor surp\xc4\x83ri a fost determinat\xc4\x83 de desp\xc4\x83duririle masive \xc8\x99i de eroziunea toren\xc8\x9bial\xc4\x83.\n_START_SECTION_\nRelieful\n_START_PARAGRAPH_\nPrin a\xc8\x99ezarea geografic\xc4\x83 \xc8\x99i structura geologic\xc4\x83 specific\xc4\x83 zonei, comuna barbataesti are un relief deluros.Dup\xc4\x83 altitudine \xc8\x99i alte particularit\xc4\x83\xc8\x9bi,relieful comunei se poate \xc3\xaemp\xc4\x83r\xc8\x9bi \xc3\xaen dou\xc4\x83 mari zone \xc8\x99i anume:partea de nord-deluroas\xc4\x83 \xc8\x99i partea de sud-relief de muntoasa_NEWLINE_.Culmile domoale \xc8\x99i paralele ale dealurilor sunt \xc3\xaen general orientate pe direc\xc8\x9bia N-S,fiind desp\xc4\x83r\xc8\x9bite de afluen\xc8\x9bii p\xc3\xa2r\xc3\xa2ului Pesceana ce traverseaz\xc4\x83 comuna Gl\xc4\x83vile.Spre miaz\xc4\x83noapte,altitudinea maxim\xc4\x83 a dealurilor nu dep\xc4\x83\xc8\x99e\xc8\x99te 400m fa\xc8\x9b\xc4\x83 de nivelul m\xc4\x83rii,iar spre sud,la hotar cu comuna Am\xc4\x83r\xc4\x83\xc8\x99ti,altitudinea lor scade la 150m.Luncile dintre dealuri ocup\xc4\x83 suprafe\xc8\x9be mici,sunt \xc3\xaenguste \xc8\x99i nu dep\xc4\x83\xc8\x99esc 800m l\xc4\x83\xc8\x9bime.\n_START_SECTION_\nResursele subsolului\n_START_PARAGRAPH_\nPrin structura geologic\xc4\x83 \xc8\x99i petrografic\xc4\x83 a reliefului din aceast\xc4\x83 zon\xc4\x83,resursele naturale ale subsolului sunt \xc3\xaen general rare \xc8\x99i \xc3\xaen cantit\xc4\x83\xc8\x9bi mici.Astfel \xc3\xaen albia Pescenei se g\xc4\x83sesc \xc8\x99i se exploateaz\xc4\x83 nisipuri \xc8\x99i pietri\xc8\x99uri folosite de localnici la lucr\xc4\x83rile de construc\xc8\x9bii.Ca material de construc\xc8\x9bie luat din subsol se mai poate ad\xc4\x83uga \xc8\x99i argila,din care care localnicii preg\xc4\x83tesc c\xc4\x83r\xc4\x83mida de zid\xc4\x83rie sau cea pentru sobe._NEWLINE_Pentru cunoa\xc8\x99terea exact\xc4\x83 a resurselor subsolului s-au f\xc4\x83cut prospec\xc8\x9biuni geologice prin foraje f\xc4\x83cute de Institutul Geologic,dar rezultatele acestora nu au fost comunicate.\n_START_SECTION_\nSolurile\n_START_PARAGRAPH_\nSolurile se \xc3\xaencadreaz\xc4\x83 \xc3\xaen zona solurilor de p\xc4\x83dure.Tipul de sol cel mai r\xc4\x83sp\xc3\xa2ndit este cel brun-ro\xc8\x99cat de p\xc4\x83dure,caracteristic etajului de stejar,fiind foarte bun pentru cultura pomilor fructiferi,vi\xc8\x9bei de vie \xc8\x99i f\xc3\xa2ne\xc8\x9belor.Humusul se formeaz\xc4\x83 repede fiind acid \xc8\x99i u\xc8\x99or solubil.Cu o r\xc4\x83sp\xc3\xa2ndire mai limitat\xc4\x83 sunt solurile aluvionare de lunc\xc4\x83 ce se \xc3\xaent\xc3\xa2lnesc \xc3\xaen v\xc4\x83ile dintre dealuri-av\xc3\xa2nd fertilitate ridicat\xc4\x83,locuitorii le folosesc pentru culturi(gr\xc4\x83dini,zarzavaturi etc.)_NEWLINE_Pu\xc8\x9bin r\xc4\x83sp\xc3\xa2ndite sunt solurile nisipoase,argiloase aflate pe pantele dealurilor,versan\xc8\x9bii dealurilor c\xc3\xa2t \xc8\x99i la poalele acestora.Exist\xc4\x83 \xc8\x99i sluri hidromorfe formate \xc3\xaen exces de umiditate.\n_START_SECTION_\nPopula\xc8\x9bia\n_START_PARAGRAPH_\nDup\xc4\x83 recens\xc4\x83m\xc3\xa2ntul din 2002,Comuna Gl\xc4\x83vile avea \xc3\xaen jur de 2500 \xc8\x99i ceva de locuitori put\xc3\xa2nd fi numit\xc4\x83 o comun\xc4\x83 de m\xc4\x83rime mijlocie.Cauza principal\xc4\x83 a sc\xc4\x83derii num\xc4\x83rului locuitorilor o constituie migra\xc8\x9bia s\xc4\x83tenilor(mai ales a tinerilor) spre ora\xc8\x99e \xc8\x99i centre \xc8\x99i fenomenului de \xc3\xaemb\xc4\x83tr\xc3\xa2nire ce \xc3\xaen prezent este general pentru satele comunei.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Gl\xc4\x83vile se ridic\xc4\x83 la 2.027 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 2.587\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (97,29%). Pentru 2,52% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (96,69%). Pentru 2,52% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.'